**VIEŠOSIOS ĮSTAIGOS**

**LAZDIJŲ KULTŪROS CENTRO**

**DIREKTORIAUS 2017 M. VEIKLOS**

**ATASKAITA**

VšĮ Lazdijų kultūros centras, kuriam priklauso ketveri kultūros namai bei dvylika laisvalaikio salių, esančių Lazdijų rajono savivaldybės teritorijoje, vykdo kultūrinę veiklą ir tenkina Lazdijų krašto bendruomenės poreikius nuo 2004 metų pradžios. 2017 metais surengė 484 kultūrinius - pramoginius renginius įvairių amžiaus grupių žiūrovams, tame tarpe 106 kultūrinius renginius vaikams ir jaunimui bei 54 diskotekas. Rajono bendruomenei ir svečiams buvo pasiūlyti festivaliai, šventės, popietės, diskusijos, susitikimai, paminėtos istorijai svarbios datos. Juose apsilankė 61991 žiūrovas.

Dalis renginių, veiklų, susitikimų vyksta bendradarbiaujant su vietos kaimų bendruomenėmis, seniūnijomis, kitomis organizacijomis. Komandinis darbas padeda surengti kokybiškas šventes. Galime pasidžiaugti ir kultūros darbuotojų kūrybiškumu bei puikiomis bendravimo ir bendradarbiavimo kompetencijomis. Meno kolektyvai noriai dalyvauja renginiuose, kultūrinėje veikloje, rengia įvairias programas, pristato jas savo krašte ir svetur. Pernai Lazdijų kultūros centre veikė 50 meno mėgėjų veiklos kolektyvų ir 19 būrelių bei studijų, kuriuose dalyvavo apie 688 saviveiklininkai bei studijų ir būrelių lankytojai, iš jų 9 kolektyvai ir 9 būreliai bei studijos vaikų ir jaunimo, kuriuose lankėsi 195 jauni žmonės, 18 kolektyvų ruošiasi 2018 m. Dainų šventei „Vardan tos...“. Bendras kultūros kultūrinių veiklų lankytojų srautas kultūros centre ir padaliniuose per 2017 metus beveik 93 000. Neformalaus švietimo programose dalyvavo beveik pusantro šimto jaunų žmonių. VšĮ Lazdijų kultūros centro veiklos rezultatai atitinka aukščiausios kategorijos reikalavimus. Ši kategorija 2010 m. gruodžio 14 dieną buvo patvirtinta Lazdijų rajono savivaldybės tarybos sprendimu Nr. 5TS-1334.

2017 metais kultūros centras siekė šių tikslų:

1. Užtikrinti kultūros ir meno plėtrą Lazdijų rajono savivaldybės teritorijoje.

Uždaviniai:

* **organizuoti įvairaus pobūdžio renginius ir sudaryti sąlygas Lazdijų r. savivaldybės bendruomenei juose dalyvauti.**
* bendrauti ir bendradarbiauti su įvairiomis miesto, rajono, apskrities, respublikos įstaigomis, organizacijomis ieškoti užsienio partnerių.

 II. Tobulinti kultūros centro veiklą ir teikiamų paslaugų kokybę.

Uždaviniai:

* Skatinti įvairaus amžiaus ir socialinių grupių žmonių laisvalaikio užimtumą ir įvairiapusę saviraišką bei kolektyvų meninę veiklą.
* Vykdyti informacijos apie kultūros centro veiklą sklaidą.
* Gerinti materialinę įstaigos bazę.

**Lazdijų kultūros centro veikla**

Lazdijų kultūros centras – tai kultūros įstaiga, kuri puoselėja krašto tradicijas, tenkina gyventojų kultūrinius poreikius, ugdo kūrybinę iniciatyvą, įprasmina laisvalaikį, atnaujina ryšius su savita krašto tradicija, viešai teikia kultūros paslaugas, sudaro sąlygas visuomenei ir kiekvienam jos nariui dalyvauti kultūros procesuose, pritraukia įvairaus amžiaus žmones į mėgėjų kūrybinę veiklą, užtikrina profesionalaus meno sklaidą, atviras naujovėms ir partnerystei.

Siekiant tikslo **užtikrinti kultūros ir meno plėtrą Lazdijų rajono savivaldybės teritorijoje** buvo organizuoti valstybinių švenčių ir atmintinų datų renginiai: sausio 13-osios, Valstybės atkūrimo dienos, Nepriklausomybės atkūrimo dienos, Kalniškės mūšio metinių, Valstybės dienos šventės, Vilties ir gedulo dienos bei Gen. Adolfo Ramanausko – Vanago žūties metinių minėjimai. Didelio žiūrovų susidomėjimo sulaukė kultūriniai – pramoginiai renginiai “Pasienio fiesta“, „Lazdijų ruduo 2017“, Rudenėlio, Žolinių, Sekminių, Eglutės įžiebimo, „Metelio bangos“, ir kiti renginiai vietos bendruomenėse. Pravesta 48 edukaciniai renginiai.

Galime pasidžiaugti 2017 m. vykdyta etninės kultūros veikla bei folklorą ir tradicijas puoselėjančių renginių įvairove. Tradiciškai vyko respublikinis liaudiško muzikavimo konkursas „Griežkit skripkos“, armonikierių varžytuvės „Griežk, armonika“, kapelų šventė „Netgi vakaruškos“, vaikų folkloro šventė „Piemenėlių sekminės“, folkloro ir kulinarinio paveldo šventė „Mes esam dzūkai“, folklorinių šokių šventė „Šokim šokimėlį“, Joninių ir Rasos šventės. Lazdijų kultūros centras kartu su Lietuvos nacionaliniu kultūros centru organizavo Lietuvos vaikų ir moksleivių - liaudies kūrybos atlikėjų - Dzūkijos regioninį turą. Jame dalyvavo ir Lazdijų kultūros centro vaikų folkloro ansamblio „Bitelė“ (vad. Neringa Rasiulienė) atlikėja Morta Žaliauskaitė bei pateko į respublikinį turą. Taip pat folkloro ansamblis „Bitelė“ kartu su Veisiejų kultūros namų folkloro ansambliu „Packavėlė“ (vad. Lina Kvederavičienė) dalyvavo tautinio kostiumo konkurse „Išausta tapatybė“ regioniniame ture Druskininkuose ir buvo atrinkti į respublikinį turą Molėtų rajone Dubingiuose. Respublikiniame pasakorių konkurse „Žodzis žodzį gena“ Druskininkuose Lazdijų kraštą atstovavo 2 pasakoriai. Lazdijų kultūros centre buvo suorganizuotas Lietuvos moksleivių liaudies dailės konkurso „Sidabro vainikėlis 2017“ rajoninis turas bei konkurso „Aukso vainikas“ Dzūkijos regiono turas kartu su paroda „Sauja grūdų iš Dzūkijos tautodailės aruodo“. Folkloro ir tautinių šokių kolektyvai dalyvavo akcijoje „Visa Lietuva šoka“.

Užtikrinant profesionalaus meno sklaidą vyko 3 vargonų muzikos festivalio bei 6 profesionalios muzikos koncertai, 2 spektakliai ir 2 parodos. “. Lazdijų miesto jubiliejinio gimtadienio proga koncertavo Kauno valstybinis choras, Valstybinis pučiamųjų instrumentų orkestras „Trimitas“, akordeonistų orkestras „Consona“. Didelio susidomėjimo sulaukė fotomenininko Algimanto Aleksandravičiaus nuotraukų, „Vizualus menas Alytus 2017“ parodos bei dizainerės Aušrinės Juknaitės drabužių kolekcijos pristatymas. Buvo parodyti 9 kino filmai

Liepos 21 ir 23 dienomis Lazdijų Šv. Onos bei Kučiūnų Šv. Kazimiero bažnyčiose vyko jau XII-asis vargonų muzikos festivalis „Clavis Coeli“. Šiais metais festivalį savo pasirodymais puošė vargonininkas Rimvydas Mitkus, multiinstrumentalistas Saulius Petreikis, LMTA docentė, šv. Kazimiero bažnyčios vargonininkė Renata Marcinkutė Lesieur, mecosopranas Justė Jankauskaitė, tarptautinių konkursų laimėtoja violončelininkė Elena Daunytė. Spalio 6-8 dienomis vyko Česlovo Sasnausko chorų festivalis skirtas kompozitoriaus 150-osioms metinėms paminėti, kuriame dalyvavo daugiau nei 200 chorų dalyvių. Festivalio koncertai vyko Veisiejų regioninio parko lankytojų centre, Lazdijų Šv. Onos,  Kapčiamiesčio Dievo apvaizdos, Veisiejų Šv. Jurgio bažnyčiose, Kryžių Šv. Marijos rožinio karalienės koplyčioje, Krikštonių bendruomenės salėje.

Didžiausias festivalio koncertas vyko spalio 7 d. Seirijų kultūros namuose. Jame dalyvavo Lazdijų kultūros centro kamerinis choras „Gaustas“, Varėnos kultūros centro mišrus choras „Harmonija“, Vilkaviškio kultūros centro kamerinis choras „Uosija“, LEU mišrus choras „AVE VITA“, Marijampolės kultūros centro Česlovo Sasnausko choras, VDU muzikos akademijos mišrus choras, VGTU akademinis choras „Gabija“.

Vykdant kultūros darbuotojų tobulinimąsi, kolektyvų pasiruošimą Lietuvos dainų šventei nuolat bendradarbiaujama su Lietuvos nacionaliniu kultūros centru. Organizuojant patriotinius renginius bendradarbiaujama su KASP Dainavos 1-osios rinktine, šios rinktinės Lazdijų 108 kuopa, Antano Juozapavičiaus šaulių I-osios rinktinės Gen. Adolfo Ramanausko - Vanago šaulių 104-osios kuopos šauliais bei šios kuopos jaunaisiais šauliais. Kitų švenčių ir pramoginių veiklų organizavime bendraujama su Lazdijų darželiais mokyklomis “Kregždutė“, „Vyturėlis“, Lazdijų meno mokykla, Lazdijų krašto muziejumi, Lazdijų viešąja biblioteka bei jos padaliniais, Veisiejų ir Metelių regioniniais parkais, seniūnijomis ir bendruomenėmis. Plėtojant tarptautinį bei vietinį bendradarbiavimą Lazdijų kultūros centras glaudžiai bendradarbiavo su Gardino srities, Seinų, Punsko, Kalvarijos, Marijampolės, Šakių, Alytaus, Druskininkų, Simno meno mėgėjų kolektyvais, įvairiomis miesto, rajono, apskrities, respublikos institucijomis, mokymo įstaigomis bei organizacijomis.

Siekiant tikslo **tobulinti kultūros centro veiklą ir teikiamų paslaugų kokybę** stengėmės įtraukti įvairaus amžiaus ir socialinių grupių žmones į kultūrinę veiklą, skatinti kolektyvų meninį tobulėjimą, įvairiapusią saviraišką. Kultūros centre veikė 10 vaikų neformalaus švietimo būrelių, suaugusiems vyko keramikos, šokio užsiėmimai. Skatinant įvairaus amžiaus ir socialinių grupių žmonių laisvalaikio užimtumą ir įvairiapusę saviraišką nuolat kviečiame naujus žmones įsijungti į kolektyvų meninę veiklą. Kolektyvų meniniam tobulėjimui orgnizuojamos šventės - apžiūros: Kapelų šventė - varžytuvės „Netgi, vakaruškos“, kurioje dalyvavo 10 kapelų. Teatrų šventė – apžiūra „Gonkelės“, kurioje dalyvavo 7 meno mėgėjų teatrai, vaikų teatrų šventė - apžiūra „Bildukai“, folklorinių šokių šventė - apžiūra „Šokim šokimėlį“, Č. Sasnausko chorų festivalis, tradicinė teatrų šventė „Dobilėlis penkialapis“. Seirijų kultūros namų teatras „Evoliucija“ ir Veisiejų kultūros namų teatras „Veidai“ dalyvavo apžiūroje į Lietuvos šimtmečio Dainų šventės „Vardan tos..“ teatro dienos programą, skirtą Vydūno atminimui. Kolektyvai pasirodė sėkmingai ir pirmą kartą atstovaus mūsų kraštą Lietuvos Dainų šventės Teatro dienoje. Meninės raiškos studija „Macinga“ Lietuvos vaikų ir jaunimo teatrų šventėje rajoniniame etape tapo laureatais ir Lazdijų kraštą atstovavo regioniniame ture. Meninės veiklos kolektyvai minėjo gražias gyvavimo sukaktis: Žemaitkiemio laisvalaikio teatras „Seklyčia“ – 30 metų, Veisiejų kultūros namų tautinių šokių kolektyvas „Pušynas“ - 20 metų, kapela „Veisieja“ - 10 metų, Teizų laisvalaikio salės šokių kolektyvas „Trepsiukas - 5 metų veiklos jubiliejus. Meno mėgėjų kolektyvai ir būreliai reprezentuoja kultūros centrą įvairiuose renginiuose ne tik rajone, bet ir respublikoje bei už jos ribų. Iš viso per metus mėgėjų meno kolektyvai surengė 173 koncertus bei spektaklius. 57 koncertai ir spektakliai surengti vietos kultūros įstaigose, padaliniuose, kuriuose buvo 3548 dalyviai ir lankytojai, 6 pasirodymai užsienyje, kur kultūros centrą atstovavo šokių kolektyvas „Lazdija“, kapela „Griežlė“, ansamblis „Kryžkelė“, kapela „Kapčius“, folkloro ansamblis „Parinkcis“, kapela „Dziedukai“ Taip pat mėgėjų meno kolektyvai Lazdijų kultūros centrą ir Lazdijų rajono savivaldybę atstovavo renginiuose Alytuje, Birštone, Druskininkuose, Vilniuje, Vilkaviškyje, Gargžduose, Pasvalyje, Palangoje, Biržuose, Marijampolės , Alytaus, Varėnos, Kalvarijos, Šakių savivaldybėse, Klaipėdos rajone. 25 kultūros centro kolektyvams suteiktos kategorijos: 2 kolektyvai turi I kategoriją, 3 kolektyvai- II kategoriją, 12- III kategoriją, 8- IV kategoriją.

Siekiant užtikrinti teikiamų laisvalaikio paslaugų įvairovę**,** organizuoti tradiciniai renginiai: Lazdijų miesto jubiliejaus šventė „Lazdijams 420“, kurią šventėme 420 valandų nuo gegužės 17 d. iki birželio 03 d.- tradicinės tarptautinės šventės „Pasienio fiesta“, kur vyko stilizuota Kraštiečių olimpiada, kulinarinis konkursas „Tortai kitaip“, instaliacijų paroda „Dovana Lazdijams“, Tarptautinio akordeonistų sąskrydžio dalyvių koncertas, Lietuvos šimtmečiui skirto oro baliono į dangų pakilimas su 420 linkėjimų Lazdijams, Naktinė šviesų fiesta, trumpametražių filmų „Atrask Lazdijus“ konkursas. Tradiciškai organizuoti renginiai: „Lazdijų ruduo -2017“, kurio tema „Amatas – gyvenimo pamatas“, todėl miesto aikštėje veikė įvairių amatų artelės: dizaino, fotoateljė, kepykla, arbatinė, odos dirbiniai, tinklų mezgimas, kalvystė, siuvykla, mezgykla, siūlų vijimas, verpimas, juostų audimas, keramika, floristika, kulinarinis paveldas ir daugelis kitų, įdomiausios skrybėlaitės rinkimai, abejingų nepaliko amatų sodas, kurį sodino rajono bendruomenės ir įstaigos; Oninių šventė, Pramoginės muzikos šventė „Metelio banga“. Kaip ir kasmet žiūrovų dėmesio sulaukė Romantikos vakaras, bei muzikos ir poezijos vakaras „Rudens tyloj“. Kultūros centro rūsyje veikia nauja kultūrinė erdvė -Veiksmo šachta, kurioje vyko jaukūs renginiai jaunimui ir suaugusiems: pažintinis žaidimas jaunimui „Atrask Lazdijus“ bei šv.Valentino vakaras. Antrus metus iš eilės organizuoti įdomūs renginiai Rudaminos tradicinių amatų centre: Molinės gėlės vakaras, Elnio devyniaragio šventė, kurie pagal dalyvių vertinimus tikrai taps tradiciniais.

Skatinant gyventojų įsitraukimą į kultūrinę veiklą, buvo siekiama užtikrinti esamų meno kolektyvų kokybišką veiklos organizavimą bei inicijuoti naujų būrelių kūrimąsi, atsižvelgiant į gyventojų poreikius bei skatinant aktyvias kultūrinio laisvalaikio praleidimo formas. Praėjusiais metais kultūros centre veikiantys choreografinės saviraiškos būreliai suteikė galimybę jaunimui, vaikams ir suaugusiems dalyvauti šiuolaikinio, pramoginio, zumbos bei linijinių šokių užsiėmimuose Lazdijų kultūro centre, Veisiejų kultūros namų, Teizų laisvalaikio salėje. Norintys išmokti muzikuoti turi galimybę mokytis individualiai ir vėliau įsijungti į kolektyvų veiklą.

Didelio žmonių susidomėjimo sulaukė edukaciniai užsiėmimai: keramikos, vilnos vėlimo, duonos kepimo, margučių marginimo, taip pat vykdomos įvairios akcijos. Organizuoti renginiai jaunoms šeimoms, veikė šie būreliai: suaugusiųjų keramikos, linijinių šokių taip pat buvo vykdoma vaikų neformaliojo švietimo programa keramikos būrelis „Molinukas“. Renginiuose naudotos naujos meniškos raiškos, kurios sudomino žiūrovą, išbandyti įvairaus formato renginiai. Įvertinta kas labiausiai domina lankytojus. Vykdant veiklą bendradarbiauta su amatininkais iš Lazdijų rajono savivaldybės bei Alytaus.

Siekiant kuo labiau įveiklinti kultūrines erdves vykdyta 10 neformalaus vaikų švietimo programų, kuriose dalyvavo I pusmetį - 150 mokinių, II pusmetį – 131 mokinys.

Lyginant 2016-2017 m. veiklos rezultatus rodikliai 2017 m. labai pagėrėjo. Padaugėjo renginių, padidėjų jų įvairovė ir lankytojų skaičius. Tai įtakojo 2016 m. baigti renovuoti padalinių kultūros pastatai, o 2017 m. užbaigtas renovacijos projektas Lazdijų kultūros centre bei lapkričio pradžioje įvykęs didžiosios salės atidarymas, kurioje per 2 paskutinius 2017 m. mėnesius įvyko 8 renginiai, o juose dalyvavo 2511 žiūrovų.

2016-2017 m. metinių veiklos ataskaitų duomenų palyginimas

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Kultūros centro ir padalinių veiklos metai** | **Kolektyvai ir būreliai** | **Kolektyvų ir būrelių dalyvių skaičius** | **Bendras** | | **Diskotekos** | | **Kultūrinių** | |  |
| renginių | | Iš jų : |
| Renginių skaičius | Dalyvių skaičius | Skaičius | Dalyvių skaičius | Skaičius | Dalyvių skaičius | Vaikams ir jaunimui |
| 2016 | 71 | 717 | 401 | 36966 | 48 | 1222 | 353 | 35744 | 85 |
| 2017 |  |  |  |  |  |  |  |  |  |
|  | 69 | 688 | 484 | 61991 | 54 | 1277 | 430 | 60634 | 106 |
|  |  |  |  |  |  |  |  |  |  |

**Kultūros darbuotojai per metus kvalifikaciją** kėlė 24 seminaruose, buvo organizuojamos išvykos, skirtos kultūros darbuotojų savišvietai. Birželio 15 dieną

kultūros darbuotojai  vyko į Biržus pasisemti kultūrinės, pažintinės ir edukacinės patirties. Pakeliui išvykos dalyviai aplankė ir Pasvalio kultūros centrą, pabendravo su Pasvalio kultūros darbuotojais, aplankė žymiausias šio miesto vietas, parkus.

Išvykos dalyvius nepaprastai sužavėjo naujai modernizuotas Biržų kultūros centras, gilios kultūrinės tradicijos. O ir pats Biržų kraštas unikalus istoriniais, gamtiniais turtais.

Lazdijų kultūros centro kultūros darbuotojai turėjo nepaprastą galimybę susipažinti su Pasvalio ir Biržų krašto kultūros, gamtos ir istorijos lobiais, pasisemti kultūrinės patirties. Susipažinome su vykdomais projektais, edukacijomis, dalinomės profesine patirtimi bei kultūrinės erdvės savitumo išsaugojimo galimybėmis. Profesinis tobulėjimas seminaruose padeda inovatyviau ir efektyviau organizuoti kultūrinę veiklą vietos bendruomenėse, įvairiose kultūrinėse erdvėse, ieškoti partnerių, remtis gerąja patirtimi.

Kvalifikacijos kėlimo lentelė 2017 metais

|  |  |  |  |
| --- | --- | --- | --- |
| Seminaro pavadinimas | Data | Vieta | Kultūros darbuotojų skaičius |
| 1. | 2. | 3. | 4. |
| „Visa mokykla šoka“ | 2017-01-12 | Lietuvos nacionalinis kultūros centras | 1 |
| „Vaikas – liaudies kūrybos atlikėjas“ | 2017-01-18 | Lazdijų kultūros centras | 8 |
| Kultūros vadovų kūrybinė akademija | 2017-01-23-24 | Birštono kultūros centras | 2 |
| 2018 m. dainų šventės „Vardan tos...“ folkloro dienos seminaras | 2017-02-03 | Lietuvos nacionalinis kultūros centras | 8 |
| „Bendravimas su žiniasklaida“ | 2017-02-07 | Lazdijų švietimo centras | 2 |
| Tarptautinis seminaras „Kultūros vadovų kūrybinė akademija“ | 2017-02-09-12 | Estija, Talinas, Saremų salos | 2 |
| 2016 m. finansinės atskaitomybės rengimas ir mokesčių bei apskaitos pakeitimai nuo 2017 m. | 2017-02-13 | Marijampolė | 1 |
| Liaudiškų šokių kolektyvų vadovų seminaras | 2017-02-24-25 | Lietuvos nacionalinis kultūros centras | 1 |
| Tarptautinis vaizdo ekranų ir skaitmeninio kino inovacinių technologijų seminaras | 2017-03-02 | Lietuvos nacionalinis kultūros centras | 3 |
| „Darbo užmokesčio apskaičiavimas ir apskaita 2017 m.“ | 2017-03-03 | Lazdijų švietimo centras | 2 |
| Kultūros centrų vadovų kūrybinė akademija | 2017-03-20-21 | Birštono kultūros centras | 2 |
| Seminaras-stažuotė „Kultūros ir meno darbuotojų gebėjimų ir galimybių plėtra: tarptautinis kontekstas | 2017-04-1 - 9 | Vokietijos Federacinė Respublika | 2 |
| Šventimo dėmuo – iš paveldėtosios kultūros“ | 2017-05-10-12 | Kernavės muziejus | 2 |
| Kultūros vadovų kūrybinė akademija | 2017-05-24-30 | Airija | 2 |
| Garso režisierių seminaras | 2017-06-10 | Lietuvos nacionalinis kultūros centras | 1 |
| Naujasis darbo kodeksas nuo 2017 m. reformos įgyvendinimo ir naujos galimybės | 2017-06-13 | Lazdijų švietimo centras | 2 |
| Viešieji pirkimai: 2017 metų didieji pasikeitimai | 2017-06-16 | Lazdijų švietimo centras | 1 |
| Kultūros centrų vadovų kūrybinė akademija | 2017-08-28-30 | Birštono kultūros centras | 2 |
| Šalies kultūros centrų paslaugų kokurencingumo didinimas. Kultūros politikos iššūkiai ir lūkesčiai. | 2017-09-11-13 | Marijampolės kultūros centras | 1 |
| Choreografų kvalifikacijos tobulinimo kursai | 2017-09-18 | Birštono kultūros centras | 3 |
| Lietuvos tradicinės kultūros, tautinio kostiumo ir 2018 m. Lietuvos šimtmečio dainų šventės „Vardan tos...“ pristatymas | 2017-09-18-28 | Japonija | 2 |
| Dainuojamasis ir choreografinis folkloras nūdienos regionuose | 2017-10-12 | Varėnos kultūros centras | 1 |
| „Kultūros centrų misija šiuolaikinėje bendruomenėje“ | 2017-11-15-17 | Birštono kultūros centras | 2 |
| „Darbo santykiai ir personalo administravimas pagal naująjį darbo kodeksą“ | 2017-11-30 | Lazdijų švietimo centras | 1 |

Daug dėmesio buvo skiriama Lazdijų kultūros centro renginių viešinimui ir sklaidai. Lazdijų kultūros centro svetainės [www.lazdijukulturoscentras.lt](http://www.lazdijukulturoscentras.lt/) lankomumas išaugo 10,5 procento, o socialinio tinklo "Facebook" paskyroje Lazdijų kultūros centro vartotojų padaugėjo nuo 2148 iki 3031. Taigi kultūros centro sekėjų skaičius padidėjo net 29 procentais.

Buvo leidžiami skelbimai vietos spaudoje, jų išspausdinta 22 kartus, kiekvienam didesniam renginiui buvo paruoštas straipsnis, be to, parengiama informacija su nuotraukomis po įvykusio renginio.

2017 metais buvo sukurti 3 reklaminiai renginių video klipai, kurie tapo puikia viešinimo priemone ir sulaukdavo daugiau nei 10 tūkstančių peržiūrų socialiniuose tinkluose:Vasario 16 dienai, Pasienio fiestai, Festivaliui „Metelio banga“.

2017 metais buvo pradėta rengti internetinius konkursus laimėti rėmėjų prizams, taip užtikrinant renginių skelbimų dalijamasi ir sklaidą bei Lazdijų kultūros centro sėkėjų skaičiaus didėjimą.

Kartu su socialiniais partneriais Lazdijų kultūros centras rengė renginių reportažus, klipus, reklamas į LTV televiziją, radiją FM99. Didžiausio Lazdijų krašto renginio Pasienio fiesta kanalai apėmė ne tik regioninį radiją, bet buvo platinami radijo Lietus, M1 kanaluose, Marijampolės, Druskininkų, Alytaus spaudoje.

Daug bendrauta su socialiniais partneriais. Keičiantis informacija socialiniuose tinkluose buvo pasiekiamas didelis kultūros vartotojų skaičius. Socialiniai partneriai tokie kaip mokyklos, bendruomenės, biblioteka, Dzūkijos VVG, „Atrask Lazdijus“, įvairios Lazdijų krašto grupės dalinosi informacija ir taip didino renginių sklaidą. Be to, Lazdijų kultūros centro didieji padaliniai taip pat turi atskiras paskyras socialiniame tinkle "Facebook" : Veisiejų kultūros namai, Seirijų kultūros namai, Šeštokų kultūros namai, Rudaminos tradicinių amatų centras, todėl bendras sekėjų skaičius virš 6000 tūkstančių.  Visi didieji renginiai yra reklamuojami ir lauko ekrane. Per metus ekrane viešinama ne mažiau nei 30 renginių.

Siekiant visuomenės palaikymo dalyvaujama įvairiose valstybinėse akcijose, viešiname Dainų šventę, rodome naujausius kino filmus. Tokia strategija leidžia neatsilikti ir būti įdomiais ne tik vietos gyventojams, bet ir atvykstantiems svečiams.

**2017 metais vykdytų projektų veiklos pasiekimai**

2017 metais buvo skirta  646 282,00 Eur Lazdijų kultūros centro modernizavimui. 588 000,00 Eur skyrė Lietuvos Respublikos kultūros ministerija bei 58 282,00 Eur skyrė Lazdijų rajono savivaldybė.

2017 metais buvo pateikti ir finansuoti šie projektiniai pasiūlymai, kuriuos VšĮ Lazdijų kultūros centras įgyvendins Lazdijų rajono savivaldybės įgaliojimu:

1 „Rudaminos laisvalaikio salės pritaikymas bendruomenės poreikiams ir liaudies amatų plėtra“

2. Kučiūnų laisvalaikio salės pritaikymas bendruomenės poreikiams;

3. Krikštonių laisvalaikio salės pritaikymas bendruomenės poreikiams.

Šiuo metu vyksta viešieji pirkimai šių statybos darbų įgyvendinimui.

2017 metais kartu su partneriais iš Baltarusijos bei Lazdijų krašto muziejumi, Lazdijų biblioteka buvo pateikta paraiška Lietuvos- Baltarusjos – Latvijos bendradarbiavimo per sieną programai. Projekto pavadinimas **„Renaissance of Culture: joint actions to reactivate traditional crafts“** VšĮ Lazdijų kultūros yra projekto pateikėjas, jam skirta dalis – 395 000.00 Eur. Šiame projekte numatyta įrengti kulinarinio paveldo studiją, atnaujinti keramikos amatų studiją, renovuoti Rudaminos tradicinių amatų centrą ir Rudaminos laisvalaikio salę pritaikyti amatų plėtrai.

2017 metais įvairiems finansavimo mechanizmams buvo pateikta 20 minkštųjų projektų. VšĮ Lazdijų kultūros centras iš minkštųjų projektų veiklos gavo  8300,00 Eur lėšų, taip pat partnerio teisėmis dalyvavo įvairuose projektuose darbuotojų kompetencijoms didinti ir renginiams organizuoti.

1. Lietuvos kultūros taryba skyrė 2500,00 eurų projektui Respublikinis liaudiško smuikavimo festivalis „Griežkit, skirpkos“, taip pat šis renginys jau gavęs 4000,00 eurų 2018 metams.

2. Lazdijų rajono savivaldybė etnokultūros projektui „Vaikų etninės kultūros puoselėjimas folkloro ansamblių ir amatų centro veikloje“ skyrė 1200,00 eurų.

3. VšĮ Lazdijų kultūros centras įgyvendino Kūčiūnų kaimo bendruomenės projektą „Kulinarinio paveldo ir folkloro šventė „Mes esam dzūkai“ ir gavo 900 eurų veikloms įgyvendinti.

4. VšĮ Lazdijų kultūros centras įgyvendino Krosnos kaimo bendruomenės projektą „Šv.Mato atlaidai“ ir gavo 1200 eurų veikloms įgyvendinti.

5. VšĮ Lazdijų kultūros centras įgyvendino dalį Veisiejų jaunimo centro projekto „Sportas kiekvienam“ ir gavo 100 eurų veikloms įgyvendinti.

6. VšĮ Lazdijų kultūros centras partnerio teisėmis dalyvavo Suomijos jaunimo užimtumo ir laisvalaikio centro projekte „Erasmus+“ programoje ir darbuotojų kompetencijoms ir partnerių susitikimui Suomijoje VšĮ Lazdijų kultūros centrui skirta dalis 2500,00 eurų.

Per 2017 metus buvo parengta 12 projektų Lietuvos kultūros tarybai, 1 projektas Lietuvos – Lenkijos jaunimo mainų programai, 2 projektai Erasmus + programai (finansuotas 1 projektas (VšĮ Lazdijų kultūros centras dalyvauja partnerio teisėmis), kito projekto laukiama atsakymo), 2 projektai Socialinės apsaugos ir darbo ministerijai, 1 projektas Lietuvos kino centrui, rengta paraiška Geri darbai programai bei parengtas 1 didelis tarptautinis projektas programai Lietuva-Baltarusija-Latvija.

VšĮ Lazdijų kultūros centro projektinė veikla remiasi ne tik finansavimo paieška iš Lietuvos kultūros tarybos, bet ir ieškoma įvairiausių šaltinių. Tai įrodo gautas finansavimas Erasmus + programoje bei aktyvus bendravimas su socialiniais partneriais, vietos bendruomenėmis, įgyvendinant jų projektus ar veiklas.

Siekiant gerinti ir atnaujinti materialinę bazę buvo įsigyta:

Armonika - Šeštokų k.n.

Planšetinis kompiuteris - Kučiūnų l.s.

Apšvietimo aparatūra - Seirijų k.n.

Mikrofonai su stovais, mikrofonų JB sistema - Kapčiamiesčio l.s.

Cimbolai su įdėklu - Lazdijų k.c.

Basedlė su įdėklu - Lazdijų k.c.

Būgnas skobtinis su įdėklu - Lazdijų k.c.

Spausdintuvas - Lazdijų k.c.

Projektorius - Lazdijų k.c.

Salės užuolaidų komplektas su mechanizmais - Lazdijų k. c.

Šviesos ir garso aparatūra didžiojoje salėje - Lazdijų k.c.

Dūdmaišis ir Lumzdeliai - Lazdijų k.c. (pagal panaudą)

**Viešosios įstaigos dalininkai ir jų įnašų vertė:**

VšĮ Lazdijų kultūros centro steigėjas yra Lazdijų rajono savivaldybė.

2017 m. įstatinis kapitalas nedidėjo ir yra 959210,65 Eur:

**Gautos lėšos ir jų panaudojimas**:

|  |  |  |  |
| --- | --- | --- | --- |
| **Finansavimo šaltinis** | **Suma** | **Gautomis sumomis apmokėta** | **Suma** |
| Lazdijų rajono savivaldybės programa „Kultūros tradicijų ir mėgėjų meninės veiklos rėmimas“ | 567779 | Darbo užmokestis | 334273 |
| Soc. draudimo įmokos | 104472 |
| Ryšių paslaugos | 5400 |
| Transporto išlaikymas | 10398 |
| Spaudiniai | 476 |
| Kitos prekės ( pirktos prekės ir priemonės švenčių organizavimui, spausdintuvų kasetės, smulkus inventorius, patalpų valymo priemonės, kanceliarinės prekės ir kt) | 11823 |
| Komandiruotės | 1500 |
| Kvalifikacijos kėlimas | 612 |
| Komunalinės paslaugos | 31500 |
| Kitos paslaugos (nekilnojamojo turto mokestis, mokestis Registrų centrui, pastato techninė priežiūra, koncertinės programos ir kitos paslaugos renginių organizavimui, elektros ūkio priežiūra, banko paslaugos, pastatų draudimas, mokestis LATGA-i, kilimėlių nuoma, Nepriklausomybės aikštės ir Eglutės puošimo paslauga ir kt.) | 67325 |
| Lazdijų rajono savivaldybės Meno kolektyvų populiarini-mo, jų veiklos aktyvi-nimo programa | 23239 | Įsigyta šviesos ir garso aparatūra Veisiejų ir Šeštokų kultūros namams, Lazdijų kultūros centrui; istorinių drabužių dalys ir aksesuarai falklorao ansambliui „Dainuviai“, tautinių kostiumų dalys įvairiems kolektyvams; organizauotas Č. Sasnausko festivalis; smulkus inventorius ir kt. priemonės; basetlė, būgnas ir cimbolai. | 23239 |
| Lazdijų rajono savivaldybės Neformaliojo vaikų švietimo programa | 10657 | 281 vaikas dalyvavo 10 edukacinių programų: Etninės kultūros būrelis „Bitelė“; Atskleisk savąjį Aš piešdamas ir tapydamas, Šiuolaikinis šokis; Keramikos būrelis „Molinukas“; Teatras gyvenime ir gyvenimas teatre; Folkloriniai šokiai- linksmai rateliu; Pramoginių- sportinių šokių mokymas; Folklorinių ir lietuvių liaudies šokių mokymas; Pažinkime senolių gyvenimą per folklorinį šokį ir žaidimus; Medijų sklaida. Pažinkime kiną; Dailės terapija. | 10657 |
| Projektas „Viešosios įstaigos Lazdijų kultūros centro pastato Lazdijuose, Vilniaus g. 6, kapitalinis remontas ir materialinės bazės atnaujinimas | 646282 | Lėšos skirtos Kultūros ministerijos | 588000 |
|  |  | Lazdijų rajono savivaldybės lėšos | 58282 |
| Lazdijų rajono savivaldybės Viešųjų darbų programa | 3668,68 | Vykdant viešųjų darbų programas, 2017 m. balandžio- gegužės mėn. buvo įdarbinta 2 asmenys. Finansavimas buvo gautas iš Lazdijų rajono savivaldybės ir Alytaus teritorinės darbo biržos.  Įgyvendinant įdarbinimo subsi-dijuojant programą vasario- rugpjūčio mėn. buvo įdarbintas 1 asmuo. | 3668,68 |
| BĮ Lietuvos kultūros taryba | 3000 | Respublikinis liaudiško smuikavimo konkursas „Griežkit, skripkos“ | 3000 |

2017 m. įstaiga už vykdomą veiklą ( pramoginių vakarų jaunimui organizavimo, transporto ir patalpų nuomos, renginių organizavimo ir kt.) gavo 15764 Eur pajamų. Pardavus ilgalaikį turtą- Seiliūnų laisvalaikio salės pastatą- gauta 5500 Eur.

**Informacija apie įsigytą ir perleistą ilgalaikį turtą.**

Per 2017 metus buvo įsigyta ilgalaikio turto- muzikos instrumentų: basetlė, cimbolai ir armonika- už 2940 Eur.

Parduotas ilgalaikis turtas- Seiliūnų laisvalaikio salės pastatas, kurio įsigijimo vertė 69509 Eur bei automobilis Renault Espace, kurio vertė 2838 Eur.

Pagal projektą „Viešosios įstaigos Lazdijų kultūros centro pastato Lazdijuose, Vilniaus g. 6, kapitalinis remontas ir materialinės bazės atnaujinimas“ yra baigti renovacijos darbai ir pastato vertė padidinta 2682925 Eur.

**Viešosios įstaigos sąnaudos per finansinius metus:**

Įstaiga patyrė 788437 Eur veiklos sąnaudų, iš kurių darbo užmokestis ir su juo susijusios sąnaudos sudarė 456386 Eur.

|  |  |  |
| --- | --- | --- |
| **Eil. Nr.** | **Sąnaudos** | **Suma** |
| 1. | Ilgalaikio turto nusidėvėjimo | 132670 |
| 2. | Darbo užmokesčio ir su juo susijusios | 456386 |
| 3. | Remonto ir eksploatacijos | 91 |
| 4. | Transporto išlaikymo | 9744 |
| 5. | Ryšių | 5247 |
| 6. | Mokesčių | 2148 |
| 7. | Elektros energijos | 7798 |
| 8. | Šilumos energijos | 20193 |
| 9. | Kitos bendrosios ir administracinės sąnaudos ( pirktos prekės ir paslaugos švenčių organizavimui, reklama spaudoje, lankstinukų, plakatų gamyba, mokestis Registrų centrui, prekės ir paslaugos patalpų švaros palaikymui, mokamas šiukšlių mokestis, mokestis už vandenį, laikraščių prenumerata, smulkios garso ir šviesos aparatūros įsigijimas, pastato techninė priežiūra, patalpų nuomos mokestis, koncertinės programos, elektros ūkio priežiūra, banko paslaugos, pastatų draudimas, mokestis Agatai ir LATGA-i, Nepriklausomybės aikštės ir Eglutės puošimo paslauga ir kt.) | 154161 |

Kitos įstaigos sąnaudos ( palūkanų, baudų ir delspinigių bei ilgalaikio turto nurašymo likutine verte) sudaro 26358 Eur.

**Darbuotojų skaičiaus kitimas per metus:**

2016-12-31 įstaigoje dirbo 77 darbuotojai, o 2017 m. pabaigoje- taip pat 77 darbuotojai.

**Duomenys apie įstaigos vadovą:**

Įstaigos direktorius Arūnas Sujeta ( aukštasis universitetinis išsilavinimas (magistro studijos), darbo stažas įstaigoje 14 metų). 2017 m. darbo užmokestis buvo 13374,86 Eur. Komandiruotės dienpinigiai sudarė 303,60 Eur.

Direktorius Arūnas Sujeta